
1. INFORMACIJA APIE BENDROVĘ

	 Bendrovės pavadinimas
	Uždaroji akcinė bendrovė „Kėdainių butai“ (toliau- Bendrovė)

	Bendrovės kodas
	161130867

	Buveinės adresas
	Smilgos g. 9, LT-57270, Kėdainiai 

	Telefono numeris
	8 347 61606

	Elektroninio pašto adresas
	administratore@kedainiubutai.lt

	Interneto svetainės adresas
	www.kedainiubutai.lt

	Įsteigimo data
	Uždaroji akcinė bendrovė „Kėdainių butai“ įregistruota 1991 m. sausio 17 d., kaip Kėdainių valstybinė butų ūkio įmonė. 1995 m. liepos 23 d. Kėdainių rajono taryba nusprendė reorganizuoti įmonę į uždarąją akcinę bendrovę. Juridinių asmenų registre bendrovės įstatai Nr. AB95-28 įregistruoti 1995 m. liepos 28 d. UAB „Kėdainių butai“ vadovaudamasi Kėdainių rajono savivaldybės tarybos sprendimu, perėmė UAB „Kėdainių profilaktinė dezinfekcija“ turtą, veiklą ir įsipareigojimus. 


	Bendrovės vadovas
	Direktorius Almantas Gurklys


	Įstatinis kapitalas, akcijų pokytis
	Bendrovės įstatinis kapitalas 2022 m. gruodžio 31 d. – 185 295,50 Eur. Įstatinis kapitalas padalytas į 63 895 paprastųjų vardinių akcijų, kurių nominali vertė – 2,90 Eur. Visos akcijos priklauso Kėdainių rajono savivaldybei. Bendrovės įstatinis kapitalas per 2022 metus nepakito.




 1.1. Bendrovės darbuotojai
 
Darbo ištekliai yra labai svarbus veiksnys, kuris lemia bendrovės sėkmę. Per  2022 metus atleisti 9 darbuotojai, o priimti 5 darbuotojai. 2022 m. gruodžio 31d. įmonėje dirbo 27 darbuotojai.
Metinis Bendrovės darbo užmokesčio bruto (neatskaičius darbuotojo mokesčių) fondas 2022 m. sudarė 354801 Eur. Per 2022 m. darbuotojams darbo užmokestis didėjo dėl minimalios algos didinimo. Įmonės darbuotojų vidutinis bruto darbo užmokestis buvo 1036 Eur per mėnesį, padidėjo 72 Eur palyginus su 2021 metais. Darbuotojams paskatinti išmokėta 2080 Eur premijų, išmokėti vienkartiniai priedai už atliktus darbus sudarė 7660 Eur. Bendrovės direktoriui buvo priskaičiuotos sumos susijusios tik su darbo santykiais, nebuvo suteiktos paskolos ar garantijos įmonės vardu. Per 2022 metus vadovui priskaičiuota suma, susijusi su darbo santykiais, buvo 20829 Eur. 
     	
 1.2. Bendrovės veiklos sritis

Bendrovės pagrindinė veikla – nekilnojamojo turto tvarkyba už atlygį arba pagal sutartį, pastatų remontas, restauravimas ir rekonstravimas, kitų, niekur nepriskirtų inžinerinių statinių statyba, pastatų ir statinių elektros tinklų įrengimas, vandentiekio, šildymo ir oro kondicionavimo sistemų įrengimas, kiti statybos baigiamieji ir apdailos darbai, stogų tvarkymas, įmonių administracinė ir aptarnavimo veikla, kita žmonių sveikatos priežiūros veikla.

 2. BENDROVĖS 2022 METŲ VEIKLOS TIKSLAI IR UŽDAVINIAI

 Bendrovės 2019 – 2022 metų strateginis veiklos planas patvirtintas UAB „Kėdainių butai“ valdybos 2018 m. spalio 10 d. protokolu Nr. 4.
Pagal patvirtintą 2019 – 2022 metų strateginį veiklos planą bendrovės strateginės kryptys yra:
· Būti geriausias pasirinkimas esamiems ir būsimiems klientams, tapti pažangiausia bendrojo naudojimo objektų administravimo, techninės priežiūros ir remonto, bei šilumos ūkio eksploatacijos paslaugas daugiabučiams namams bei viešiesiems objektams teikiančia Kėdainių regiono įmone.
· Pagrindiniai kriterijai vykdant veiklą:
· Paslaugų kokybė ir profesionalumas;
· Sąžininga paslaugų apskaita ir atsakomybė;
· Bendradarbiavimas – darbuotojas/klientas kaip partneris ir lygiateisis komandos narys;
· Atsakingas ir racionalus resursų panaudojimas.
· Ekonominio veiklos efektyvumo didinimas - bendrojo naudojimo objektų administravimo, techninės priežiūros ir remonto, bei šilumos ūkio eksploatacijos paslaugų teikimo proceso optimizavimas sumažinant sąnaudas.

3. BENDROVĖS BŪKLĖS, VEIKLOS VYKDYMO IR PLĖTROS APŽVALGA 

2022 finansinius metus užbaigėme nuostolingai, nuostolis - 16136 Eur.
Palyginimas su 2021 metais atsispindi lentelėje Nr. 1.
 
1 lentelė. Įmonės rodikliai

	
Rodikliai
	
Visos įmonės

	Metai
	2021 m.
	2022 m.

	Pajamos
	520013
	537695

	Sąnaudos
	518208
	553831

	Veiklos pelnas (nuostolis)
	1805
	-16136


Mokesčių surinkimas iš gyventojų vykdomas per 5 bankus ir įmonės kasą.
Gyventojų įmokos atsispindi pateiktoje lentelėje Nr. 2.  	
 
2 lentelė. Surinkti mokesčiai bankuose ir įmonės kasoje per 2022 metus

	 Bankai
	Surinkta įmokų iš gyventojų

	Luminor AS
	172452,10

	Swedbank AB
	82175,68

	SEB bankas AB
	51339,35

	Šiaulių bankas AB
	4496,60

	Perlas finance UAB
	234623,71

	Kasa
	2384,59

	Viso:
	547472,03



Iš viso bendrovė turi mokėtinų sumų ir įsipareigojimų už 586944 Eur. Įmonės balanse po vienerių metų mokėtinos sumos yra 47158 Eur - tai skola UAB „Kėdainių vandenys“, kurios mokėjimas pagal Kauno apylinkės teismo nutartį, patvirtinusią Taikos sutartį tarp bendrovių dėl skolos išmokėjimo per 10 metų pagal grafiką.
Per vienerius metus mokėtinos sumos sudaro 539786 Eur. Bendrovė turi seną finansinę skolą – 4409 Eur Kėdainių rajono savivaldybei, gautą katilinių kuro pirkimui. Skolos tiekėjams sudaro 8999 Eur, atostoginių kaupiniai - 14099 Eur. Kitos skolos - 509446 Eur, kurias sudaro 453538 Eur gyventojų kaupiamos lėšos, einamojo mėnesio įsiskolinimas VMI, Sodrai - 20869 Eur.
        	 Didelę dalį mokėtinų sumų sudaro administruojamų namų gyventojų kaupiamosios lėšos. Tai atsispindi lentelėje Nr. 3:

3 lentelė. Gyventojų kaupiamosios lėšos

	Kaupiamųjų lėšų rūšys
	2021 m.
	2022 m.

	Kaupimo fondas
	101668
	150880

	Privalomojo remonto lėšos
	194529
	215911

	Šilumos tinklų priežiūros fondas
	35427
	26955

	Butų nuomos mokestis savivaldybei
	43709
	59792

	Viso:
	375333
	453538


 
Įmonės pagrindinė veikla yra daugiabučių namų administravimas, todėl ir gautinos sumos iš butų savininkų ir nuomininkų ir jų abejotinos skolos sudaro didžiausią gautinų sumų ir abejotinų skolų dalį. Per 2022 metus į gyventojų abejotinas skolas iškelta skolų už 3623,12 Eur, o apmokėta abejotinų skolų 1641,19 Eur. Lyginant su 2021 metais abejotinų skolų likutis padidėjo 1981,93 Eur. Nurašyta beviltiškų gyventojų skolų nebuvo. Gyventojų įsiskolinimas už gautas paslaugas per metus padidėjo 20569,95 Eur.
Gyventojų įsiskolinimų pokyčiai atsispindi lentelėse Nr. 4 ir 5. 

4 lentelė. Gyventojų skolos
   
	Viso
	2021 m.
	2022 m.

	Privatizuotų butų gyventojų ir nuomininkų skolos
	456490
	475448



5 lentelė. Abejotinos skolos

	  Abejotinų skolų likučiai
	2021 m.
	2022 m.

	Privatizuotų butų skolų likučiai
	61668
	61696

	Savivaldybės butų skolų likučiai
	35965
	37919

	Viso:
	97633
	99615


       
Darbas su skolininkais atsispindi lentelėje Nr. 6

 6 lentelė. Skolų išieškojimas

	 
	2021 m.
	2022 m.

	
	vnt.
	suma
	vnt.
	suma

	Teismui perduoti ieškiniai
	81
	19478,35 (skola)
587,59 (delsp.)
	46
	16594,14 (skola)
396,66 (delsp.)

	Pasirašyti neprotestuojami vekseliai/taikos sutartys
	13
	6932,78
	12
	4852,00

	Antstoliams perduota vykdomųjų raštų
	91
	24092,75
(skola, delsp., žym. mok.)
	64
	16984,88
(skola, delsp., žym. mok.)

	Iš antstolių pervestos skolos
	
	16805
	
	6047

	Susigrąžinta delspinigių 
	
	732
	
	275

	Žyminio mokesčio
	
	2657
	
	2712


          
Bendrovė 2022 m. gruodžio 31 d.  administravo 131 daugiabučius namus, kuriuose yra 2869 butai. Pagal patikėjimo teisę UAB „Kėdainių butai“ valdo 500 savivaldybės ir socialinių būstų. Bendrovė 2022 m. pradėjo administruoti daugiabutį namą: J. Basanavičiaus 54, Kėdainiai. Per 2022 metus bendrovė nutraukė administravimą su  daugiabučiais namais: Šėtos 110, Kėdainiai ir Stoties 1A, Šlapaberžė, Kėdainių r.
Pastato inžinerinių tinklų priežiūros ir eksploatavimo sutartys, kurių galiojimo terminas pasibaigęs, buvo pratęstos. Sudaryta nauja sutartis su Kėdainių lopšeliu-darželiu „Pasaka“. Naujai sudarytos 2022 metais 24 sutartys: 18 sutarčių su socialinio būsto nuomininkais, 6 sutartys su savivaldybės būsto nuomininkais. Surašyta 30 susitarimų prie savivaldybės ir socialinių būsto nuomos sutarčių.
Buvo paruošti šildymo sezonui 145 pastatai: atlikti 145 pastatų hidrauliniai bandymai, išplauta 28 šildymo sistemų, 59 šilumokaičiai.
Per 2022 metus buvo registruota 2598 iškvietimai, tame skaičiuje 563 iškvietimai, susiję su elektros tiekimo sutrikimais, kurie dažniausiai įvyksta dėl buityje naudojamų netvarkingų elektros prietaisų. Užfiksuota 350 statybinių konstrukcijų, 398 kanalizacijos vamzdynų gedimai, 1287 vandens ir šilumos tiekimo atskiriems butams sutrikimai ar nukrypimai nuo normatyvinių parametrų, pašalinta 246 avarinių gedimų nedarbo metu, automatizuoti 3 šilumos punktai.
Privalomojo remonto lėšų iš gyventojų surinkta už 84272,73 Eur. Atlikta darbų 2022 m. iš privalomojo remonto fondo už 62123,85 Eur. Metų pabaigoje privalomojo remonto lėšų likutis yra 215911,04 Eur. Kaupimo fondo lėšų per 2022 m. priskaičiuota 103218,50 Eur. Atlikta darbų iš šio fondo už 53968,72 Eur. Metų pabaigoje kaupimo fonde gyventojai yra sukaupę 150880,02 Eur.
[bookmark: _GoBack]Daugiausia remonto darbų iš kaupimo fondo lėšų ir privalomojo remonto lėšų 2022 m. atlikta: Knypavos g. 3, Kėdainiai, už 2636,13 Eur (karšto, šalto, fekalo stovų keitimas), Ramybės skv. 1, Kėdainiai, už 2599,53 Eur (atliktas laiptinės sienų remontas), Respublikos g. 22, Kėdainiai, už 4382,28 Eur (remontuota el. instaliacija, karšto ir šalto vandens stovai, fasado tarpblokinės siūlės), Respublikos g. 34, Kėdainiai, už 2527,36 Eur (keista el. instaliacija, remontuoti apšildymo sistemos stovai), Sodų g. 12, Kėdainiai, už 6794,99 Eur (remontuoti el. apskaitos skydai, karšto ir šalto vandens stovai, įrengta šiluminiame punkte automatika), J. Basanavičiaus g. 19, Kėdainiai, už 10721,86 Eur (remontuotos laiptinės, el. instaliacija, karšto, šalto vandens stovai), J. Basanavičiaus g. 25, Kėdainiai, už 6116,60 Eur (remontuotos laiptinės, el. instaliacija, keistos rūsio durys), Žemaitės g. 30, Kėdainiai, už 4598,59 Eur (remontuoti karšto ir šalto vandens, fekalo kanalizacijos stovai, įrengta šiluminiame punkte automatika), Kačiupio g. 4, Vainotiškiai, Kėdainių r., už 9946,66 Eur (atliktas fasado tarpblokinių siūlių remontas), Chemikų g. 1, Kėdainiai, už 2012,95 Eur (remontuota el. instaliacija, karšto, šalto vandens stovai), Chemikų g. 13, Kėdainiai, už 3029,96 Eur (remontuota el. instaliacija, karšto, šalto vandens stovai, keistas šilumokaitis), P. Lukšio g. 18, Kėdainiai, už 1384,53 Eur (remontuota el. instaliacija, apšildymo sistemos, karšto, šalto vandens stovai), Šėtos g. 87, Kėdainiai, už 3846,87 Eur (remontuota el. instaliacija, karšto, šalto vandens, fekalo kanalizacijos stovai), Šėtos g. 97, Kėdainiai, už 2748,40 Eur (remontuota el. instaliacija, keista šiluminio punkte įranga, karšto, šalto vandens stovai), S. Jaugelio-Telegos g. 26, Kėdainiai, už 3022,66 Eur (remontuoti apšildymo sistemos, fekalo kanalizacijos, karšto ir šalto vandens stovai, el. instaliacija),  Miškų g. 2, Šlapaberžė, Kėdainių r., už 8167,30 Eur (remontuota apšildymo stovai, fasado tarpblokinės siūlės, keisti parapetai), Žalioji g. 3A, Šlapaberžė, Kėdainių r., už 4627,22 Eur  (remontuota apšildymo sistema, el. instaliacija).
Savivaldybei priklausančių butų bendro naudojimo patalpų remonto darbų atlikta už 94575,01 Eur.
Dalyvauta 6 viešai skelbtuose statybos remonto konkursuose. Laimėti 2 konkursai už 11869,71 Eur.  

4. FINANSINIŲ IR NEFINANSINIŲ VEIKLOS REZULTATŲ ANALIZĖ, DUOMENYS APIE BENDROVĖS VADOVĄ

Vertinant 2022 metų bendrovės finansinę veiklą, reikia paminėti, kad išlaikytas įmonės finansinių įsipareigojimų tęstinumas. Pagrindiniai dokumentai, suteikiantys išsamią informaciją apie įmonės finansinę veiklą, yra: 2022 metų balansas, 2022 metų pelno (nuostolių) ataskaita, 2022 metų nuosavo kapitalo pokyčio ataskaita, 2022 metų finansinės atskaitomybės aiškinamasis raštas.
Šiuose dokumentuose pateikta informacija leidžia vertinti bei kontroliuoti įmonės finansinę padėtį. Finansinės analizės uždavinys – suteikti informaciją apie bendrovę, kuria remiantis būtų galima numatyti perspektyvas ir daryti racionalius valdymo sprendimus susijusius su įmonės veikla.
UAB „Kėdainių butai“ disponuoja šiais ištekliais:
1. darbo ištekliai (darbuotojai);
2. materialiniai ištekliai: ilgalaikis turtas, apyvartinės priemonės;
3. finansiniai ištekliai: savininkų kapitalas, laikinai naudojami ištekliai;
4. informacija.
Toliau gerinama daugiabučių namų administravimo paslaugų kokybė, didinant veiklos efektyvumą, glaudžiau bendraujant su gyventojais, operatyviau teikiant informaciją apie planuojamus darbus daugiabučiuose namuose bei reaguojant į gyventojų pageidavimus. Per 2022 metus buvo gauti 199 gyventojų prašymai, skundai ir pranešimai, pateikti atsakymai 59 asmenims.
Daugiau dėmesio skiriama prevenciniam darbui skolų išieškojimui, siunčiant raginimus ir įspėjimus dėl skolos, sudarant skolos grąžinimo sutartis su gyventojais.
Bendrovėje didelis dėmesys yra skiriamas darbuotojų kvalifikacijai kelti. Darbuotojai siunčiami į seminarus, mokymus ir kt.
Direktorius 2022 m. dalyvavo seminaruose, aptarimuose, konferencijoje, mokymuose: nuotoliniame seminare „Paslaugų, prekių ir darbų, susijusių su administruojamu daugiabučiu namu, pirkimo tvarka“ (organizatorius LR Aplinkos ministerija), Daugiabučio namo bendrojo naudojimo objektų administravimo nuostatų pakeitimo projekto aptarime (organizatorius LR Aplinkos ministerija), seminare „Mokesta 2.0“ (organizatorius “Informatikos ir ryšių technologijų centras”), Daugiabučio namo bendrojo naudojimo objektų administravimo nuostatų projekto aptarime (organizatorius asociacija „Lietuvos butų ūkis“), Daugiabučio namo bendrojo naudojimo objektų administravimo nuostatų pakeitimo projekto aptarime (organizatorius LR Aplinkos ministerija), seminare „Dėl daugiabučių namų valdytojų veiklos nurašant bendrosioms namo reikmėms sunaudojamos elektros energijos, dujų rodmenis, vykdant savininkų mokėjimų apskaitą, lėšų surinkimą ir pervedimą“ (organizatorius LR Aplinkos ministerija), seminare viešojoje įstaigoje „Atnaujinkime miestą“ dėl renovacijos projektų įgyvendinimo, konferencijoje „Pastatų renovacija - kelias į energijos vartojimo efektyvumą ir klimato kaitos švelninimą“ (organizatorius “KPMG Baltics”, UAB), Daugiabučio namo bendrojo naudojimo objektų administravimo nuostatų projekto aptarime (organizatorius asociacija „Lietuvos butų ūkis“), seminare „Kodėl verta vystyti skaidrų verslą“ (organizatorius specialiųjų tyrimų tarnyba remiama skaidraus verslo iniciatyva „Baltoji banga“), mokymuose daugiabučio namo atnaujinimo (modernizavimo) projektų administratoriams (organizatorius LR Aplinkos ministerijos aplinkos projektų valdymo agentūra).
Vyriausiasis inžinierius 2022 m. dalyvavo seminaruose: „Statybos vykdymo dokumentacija: teisinė reikšmė“, „Informacinės namų sistemos“, „Daugiabučių namų atnaujinimas (modernizavimas)“. Viešoji įstaiga Statybos sektoriaus vystymo agentūra (toliau- SSVA) 2022 m. pripažino vyr. inžinieriaus Mindaugo Latvio KA Nr. 52 galiojimą.
Vyriausiasis energetikas dalyvavo kvalifikacijos tobulinimo mokymuose: SSVA patvirtino vyriausiojo energetiko Kęstučio Paknio KA Nr. 37092 galiojimą.
Pardavimų vadybininkė 2022 m. dalyvavo mokymuose: „Daugiabučio namo atnaujinimo (modernizavimo) projektų administratoriams“.
Bendrovės ilgalaikio turto likutinė vertė 2022 m. gruodžio 31 d. sudarė 24941 Eur, iš jų materialusis turtas – 24940 Eur, nematerialusis – 1 Eur.	
Per 2022 metus įsigyta ilgalaikio materialiojo turto už 1180 Eur. Pirktas 1 spausdintuvas už 200 Eur ir 1 nukalkinimo įrenginys už 980 Eur. Per 2022 metus nurašyta ilgalaikio turto 1,29 Eur sumai. 
Atsargų per 2022 metus įsigijo už  64681 Eur, tame tarpe medžiagų – 54543 Eur, degalų – 10138 Eur. Bendrovės pajamoms uždirbti ir poreikiams tenkinti sunaudota medžiagų už 56624 Eur, degalų už 9998 Eur. Atsargų likutis 2022 m. gruodžio 31 d. – 10100,49 Eur, iš jų medžiagos sudaro už 9826 Eur, kuras – 274 Eur.
Pinigų likutis kasoje ir atsiskaitomosiose sąskaitose bankuose 2022 m. gruodžio 31 d. buvo 284029,41 Eur.
Bendrovė 2022 metais savo įsipareigojimus įvykdė. 2022 metų  veiklos rezultatas - 16136 Eur nuostolis.
Bendrovė darbuotojams darbo užmokesčio skolos neturi. Su Valstybine mokesčių inspekcija ir Valstybinio socialinio draudimo fondo valdyba atsiskaito laiku, su kreditoriais atsiskaitoma pagal sutartyse nurodytus terminus.

5. BENDROVĖS DALYVAVIMAS PROJEKTUOSE IR PROGRAMOSE
 
Esame paskirti administratoriumi programos energinio efektyvumo didinimo daugiabučiuose namuose.
Gauti SLD (statybą leidžiantis dokumentas) atnaujinti (modernizuoti) pastatus: Skroblų g. 12, Josvainių mstl., Kėdainių r. ir Smilgos g. 12, Kėdainiai. 
Gauta AB Šiaulių bankas pritarimas dėl paskolos didinimo atnaujinimo (modernizavimo) daugiabučiams namų projektams finansuoti Šėtos g. 79, Kėdainiai.
Paskelbta 13 pirkimų per CPO.LT katalogą daugiabučių namų atnaujinimo (modernizavimo) darbams, 3 pirkimai įvyko.
Pagal pasikeitusias kainas perskaičiuoti ir pateikti tvirtinti gyventojams investiciniai planai J. Basanavičiaus g. 21, Kėdainiai, Knypavos g. 3, Kėdainiai, Paeismilgio g. 11, Kėdainiai. 
Tęsiame  2021 m. pradėtus daugiabučių namų atnaujinimo (modernizavimo) rangos darbus, Smilgos g. 12, Kėdainiai, Šėtos g. 79, Kėdainiai.
Baigti daugiabučių atnaujinimo (modernizavimo) projektai gavus statybos užbaigimo aktus: Skroblų g. 12, Josvainiai, Kėdainių r., Parko g. 10, Akademija, Kėdainių r., Pavasario g. 41, Kėdainiai.
Būdami energinio efektyvumo didinimo daugiabučiuose namuose programos įgyvendinimo administratoriumi, planuojame ir toliau organizuoti  susirinkimus, kuriuose sieksime butų savininkams išsamiau išaiškinti namo renovacijos naudą.
Nuo 2022 m. vasario mėn. iki 2022 m. gruodžio mėn. buvo dirbama su Valstybės remiama suskystintų dujų balionų šalinimo programa: buvo suorganizuota su daugiabučiais namais susirinkimai arba balsavimai raštu, teikiamos paraiškos, ieškoma rangovų, dirbama su daugiabučių namų butų savininkais, kuriems per  kovo- balandžio mėn. buvo surasti rangovai, keičiama elektros instaliacija, ir kurie turėjo įsigyti elektrines virykles vietoj senų dujinių viryklių. Aplinkos projektų valdymo agentūrai (toliau- APVA) buvo pateikta 11 daugiabučių namų paraiškų, visos jos patvirtintos, o 4 paraiškos patvirtintos iš praėjusių metų, kurios buvo dėl lėšų trūkumo paliktos rezerviniame sąraše 2022-iems metams. Buvo dirbama su 15 daugiabučių namų butų savininkais. Suskystintų dujų balionų keitimas daugiabučiuose alternatyviais energijos šaltiniais buvo atliktas šiuose daugiabučiuose namuose: J. Basanavičiaus g. 13, Kėdainiai, J. Basanavičiaus g. 19, Kėdainiai, J. Basanavičiaus g. 21, Kėdainiai,  J. Basanavičiaus g. 23, Kėdainiai, J. Basanavičiaus g. 29, Kėdainiai,  J. Basanavičiaus g. 52, Kėdainiai,  J. Basanavičiaus g. 54, Kėdainiai,  J. Basanavičiaus g. 56, Kėdainiai,  J. Basanavičiaus g. 67, Kėdainiai,  J. Basanavičiaus g. 69, Kėdainiai,   Žemaitės g. 10, Kėdainiai, Ramybės skv. 1, Kėdainiai, J. Kriščiūno g. 3, Akademija, Kėdainių r., Tvenkinio g. 7, Akademija, Kėdainių r., Parko g. 10, Akademija, Kėdainių r.



6. BENDROVĖS VEIKLOS PLANAI IR PROGNOZĖS
 
Užtikrinti ir gerinti pastatų inžinerinių sistemų priežiūrą.
Siekti, kad tiekiamos paslaugos atitiktų kokybės reikalavimus.
Vykdyti procesų skaitmeninimą, įmonėje diegti SAAS (software as a service), atliepti klientų lūkesčius - sukurti vieningą sąskaitų išrašymo sistemą, internetinę klientų savitarną bei savitarnos mobiliąją aplikaciją.
Didinti teikiamų administravimo ir inžinerinių sistemų priežiūros apimtis.
Dalyvauti savivaldybės administracijos kitų organizacijų rengiamuose konkursuose.
Tęsti pastatų renovaciją.
Kviesti gyventojus aktyviau dalyvauti pastatų modernizavimo ir renovavimo programoje.
Teikti informaciją gyventojams apie programų tikslus, naudą ir galimybes.
Didinti kiekvieno darbuotojo atsakomybę už savo veiklą. Esant finansinėms galimybėms, geriems įmonės darbo rezultatams, siekiant motyvuoti darbuotojus, reikalinga tobulinti priedų ir premijų skyrimo tvarką. Siekiant didinti kiekvieno darbuotojo atsakomybę už savo veiklą, užtikrinti darbo kokybę, organizacijoje reikalinga atlikto darbo vertinimo ir grįžtamojo ryšio sistema.
Skatinti asmeninę iniciatyvą. Siekti, kad darbuotojai kuo daugiau panaudotų savo sugebėjimus, ugdytų kompetenciją, turėtų daugiau atsakomybės ir laisvės reikšti asmeninę iniciatyvą.
Tęsti darbuotojų kvalifikacijos kėlimą.
Teikti savivaldybės tarybai tvirtinti naujų ir teikiamų paslaugų perskaičiuotas kainas.
Siekti bendrovės vykdomos veiklos pelningumo.
Dirbti su skolininkais (raginimai, išieškojimai teisme ir kt., antstoliai, beviltiškų skolų nurašymas).           	
Individualius veiklos rodiklius susieti su motyvaciniu priedu.
Vykdyti nereikalingo turto nurašymą.
 
 
Direktorius  	         	                                                                                                    Almantas Gurklys

